CONTRACT-CADRU

de delegare a gestiunii serviciilor publice de

salubrizare a localităţilor prin concesiune

    CAPITOLUL I

    Părţi contractante

    Între Consiliul Judeţean/Consiliul Local/Instituţia publică de interes local ......., cu sediul în ......., str. ....... nr. ..., bl. ..., sc. ..., et. ....., ap. ...., judeţul/sectorul ......, reprezentat/reprezentată prin .........., având funcţia de ......, în calitate de concedent, pe de o parte,

    şi

    Societatea Comercială/Regia Autonomă (actul constitutiv al agentului economic) ........., codul unic de înregistrare ......., cu sediul principal în ........., str. ...... nr. ....., bl. ..., sc. ..., et. ...., ap. ..., judeţul/sectorul ......., reprezentată prin .........., având funcţia de ........, în calitate de concesionar,

    la data de ........, la sediul concedentului (alt loc, adresa etc.) ......, în temeiul <LLNK 11998   219 10 201   0 18>Legii nr. 219/1998 privind regimul concesiunilor şi al Hotărârii (Guvernului, consiliului judeţean, orăşenesc sau comunal) de aprobare a concesionării nr. ......... din .....,s-a încheiat prezentul contract de concesiune.

    CAPITOLUL II

    Obiectul contractului de concesiune

    Art. 1. - Obiectul contractului de concesiune este exploatarea serviciului public de salubrizare în conformitate cu obiectivele beneficiarului.

    Art. 2. - Serviciile publice de salubrizare cuprind următoarele activităţi:

    a) precolectarea, colectarea, transportul şi depozitarea reziduurilor solide, cu excepţia deşeurilor toxice, periculoase şi a celor cu regim special;

    b) înfiinţarea şi administrarea depozitelor ecologice de reziduuri şi producerea de compost;

    c) maturatul, spălatul căilor publice, întreţinerea spaţiilor verzi şi a parcurilor;

    d) curăţarea şi transportul zăpezii de pe căile publice şi menţinerea în funcţiune a acestora pe timp de polei, îngheţ sau ninsoare;

    e) preselectarea şi organizarea reciclării deşeurilor;

    f) dezinsecţia, dezinfecţia şi deratizarea.

    Art. 3. - Obiectivele concedentului sunt:

    a) îmbunătăţirea condiţiilor de viaţă ale cetăţenilor prin promovarea calităţii şi eficienţei acestor servicii;

    b) promovarea calităţii şi eficienţei acestor servicii;

    c) dezvoltarea durabilă a serviciilor;

    d) protecţia mediului înconjurător.

    Art. 4. - Categoriile de bunuri ce vor fi utilizate de concesionar în derularea concesiunii sunt următoarele:

    a) bunuri de retur ..........................;

    b) bunuri de preluare .......................;

    c) bunuri proprii ........................... .

    CAPITOLUL III

    Dispoziţii generale

    Art. 5. - Contractul de concesiune are ca anexe obligatorii următoarele:

    a) caietul de sarcini;

    b) inventarul bunurilor proprietate publică şi privată, aferente serviciului public de salubrizare;

    c) procesul-verbal de predare-preluare a serviciului public de salubrizare delegat.

    Art. 6. - (1) Autorităţile administraţiei publice locale păstrează prerogativele privind adoptarea politicilor şi a strategiilor de dezvoltare a serviciilor publice de salubrizare, precum şi dreptul de a urmări, de a controla şi de a supraveghea îndeplinirea obligaţiilor privind realizarea serviciilor publice de salubrizare:

    a) respectarea şi îndeplinirea obligaţiilor contractuale asumate de operatorii de salubrizare;

    b) calitatea serviciilor prestate/furnizate;

    c) parametrii serviciilor furnizate/prestate;

    d) modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar-urbane aferente serviciilor publice de salubrizare, încredinţată prin contractul de concesiune;

    e) respectarea tarifelor pentru serviciile publice de salubrizare;

    ...................................................................

    (2) Autoritatea Naţională de Reglementare pentru Serviciile Publice de Gospodărie Comunală (A.N.R.S.C.) are sarcina de a monitoriza modul de respectare a obligaţiilor stabilite în contractele de delegare a gestiunii serviciilor publice de salubrizare a localităţilor, în special cu privire la: respectarea indicatorilor de performanta, ajustarea periodică a tarifelor conform formulelor de ajustare, respectarea Legii concurentei nr. 21/1996, cu modificările şi completările ulterioare, asigurarea protecţiei utilizatorilor şi exploatarea eficienta a patrimoniului public şi/sau privat afectat serviciilor.

    (3) La încheierea contractelor de prestări de servicii se vor menţiona standardele, normativele, preţurile şi tarifele în vigoare la data încheierii contractelor.

    CAPITOLUL IV

    Termenul

    Art. 7. - Durata contractului de concesiune este de ...... ani, începând de la data de ....... .

    Art. 8. - Contractul de concesiune poate fi prelungit pentru o perioadă egală cu cel mult jumătate din durata sa iniţială, prin acordul de voinţă al părţilor, care vor încheia un act adiţional cu cel puţin ........ ani/luni înainte de încetarea lui.

    CAPITOLUL V

    Redevenţa

    Art. 9. - Redevenţa este de .... lei şi va fi plătită anual/lunar, în conformitate cu caietul de sarcini.

    Art. 10. - Redevenţa anuală/lunară se va indexa în fiecare an/lună cu nivelul mediu al indicatorului ratei inflaţiei sau deflaţiei, prevăzută în Buletinul Statistic de Preţuri.

    Art. 11. - Concesionarul are obligaţia ca, în termen de 90 de zile de la data semnării contractului, să depună cu titlu de garanţie o suma fixă reprezentând o cotă-parte din suma obligaţiei de plată către concedent, stabilită de acesta şi datorată pentru primul an de activitate; garanţia se depune de către concesionar la o bancă comercială care are sediul sau filiale în localitatea ...., într-un cont purtător de dobândă din care concedentul va putea preleva penalităţile şi sumele datorate de concesionar în baza contractului.

    Art. 12. - Aceasta suma cu titlu de garanţie este de ........ lei.

    CAPITOLUL VI

    Plata redevenţei

    Art. 13. - Suma prevăzută la art. 10 va fi plătită prin fila cec, ordin de plată, în contul nr. ....., deschis la ........ .

    Art. 14. - Suma prevăzută la art. 10 se face până la data de ....... a anului/lunii în curs, pentru anul/luna precedent/precedentă.

    CAPITOLUL VII

    Drepturile părţilor

    Drepturile concesionarului

    Art. 15. - Operatorul are următoarele drepturi:

    1. de a exploata, în mod direct, pe riscul şi pe răspunderea sa, bunurile, activităţile şi serviciile publice de salubrizare ce fac obiectul contractului de concesiune;

    2. de a încasa tariful pentru serviciul public de salubrizare prestat;

    3. de a întrerupe prestarea serviciului public de salubrizare, în cazul nerespectării obligaţiilor contractuale de către autoritatea administraţiei publice locale, conform legislaţiei în vigoare;

    4. de a iniţia modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;

    5. de a aplica tariful aprobat sau actualizat în raport cu influentele asupra valorilor componentelor preţului de cost.

    Drepturile concedentului

    Art. 16. - Concedentul are următoarele drepturi:

    1. de a inspecta bunurile concesionate, de a verifica stadiul de realizare a investiţiilor, precum şi modul în care este satisfăcut interesul public prin realizarea serviciului public de salubrizare, verificând respectarea obligaţiilor asumate prin contractul de concesiune;

    2. de a modifica în mod unilateral partea reglementată a contractului de concesiune din motive excepţionale legate de interesul naţional sau local;

    3. de a stabili programele de reabilitare, extindere şi modernizare a dotărilor existente;

    4. de a coordona proiectarea şi execuţia lucrărilor de investiţii în scopul realizării acestora într-o concepţie unitară, corelată cu programele de dezvoltare economico-socială a localităţilor şi de amenajare a teritoriului;

    5. de a aproba studiile de fezabilitate privind reabilitarea, extinderea şi modernizarea dotărilor publice aferente serviciilor publice de salubrizare;

    6. de a realiza investiţii de interes comun în domeniul infrastructurii tehnico-edilitare aferente serviciilor publice de salubrizare şi/sau prin asociere intercomunală;

    7. de a finanţa realizarea de lucrări necesare serviciilor publice de salubrizare;

    8. de a contracta şi a garanta, în condiţiile legii, împrumuturi pentru finanţarea programelor de investiţii din infrastructura aferentă serviciilor publice de salubrizare;

    9. de a-şi manifesta intenţia de a dobândi bunurile de preluare şi de a solicita concesionarului încheierea contractului de vânzare-cumpărare cu privire la aceste bunuri.

    În termen de ........ concedentul este obligat să-şi exercite dreptul de opţiune sub sancţiunea decăderii.

    CAPITOLUL VIII

    Obligaţiile părţilor

    Obligaţiile concesionarului

    Art. 17. - Concesionarul are următoarele obligaţii:

    1. să obţină de la autorităţile competente:

    a) autorizaţia de funcţionare, potrivit legii;

    b) autorizaţia de operare eliberată de autoritatea administraţiei publice locale;

    c) autorizaţia eliberată de autoritatea teritorială pentru protecţia mediului;

    2. să respecte angajamentele luate prin contractele de concesiune;

    3. să respecte prevederile Regulamentului-cadru de organizare şi funcţionare a serviciilor publice de salubrizare a localităţilor;

    4. să servească toţi utilizatorii din aria de acoperire pentru care au fost atestaţi în condiţiile prevederilor regulamentului serviciului public de salubrizare;

    5. să respecte indicatorii de performantă stabiliţi prin contractele de concesiune;

    6. să furnizeze autorităţilor administraţiei publice locale şi A.N.R.S.C. informaţiile solicitate şi să asigure accesul la toate informaţiile necesare în vederea verificării şi evaluării funcţionarii şi dezvoltării serviciilor publice de salubrizare în conformitate cu clauzele contractului de delegare şi cu prevederile legale în vigoare;

    7. să aplice metode performanţe de management care sa conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;

    8. să preia de la autorităţile administraţiei publice locale, pe baza de proces-verbal de predare-preluare, patrimoniul, precum şi personalul angajat aferent realizării serviciilor de contractat;

    9. să efectueze serviciul public de salubrizare conform prevederilor caietului de sarcini, în condiţii de calitate şi eficienţă;

    10. să fundamenteze şi să supună aprobării tarifele ce vor fi utilizate în activitatea de salubrizare;

    11. să nu subconcesioneze bunurile care fac obiectul concesiunii;

    12. sa plătească redevenţă la valoarea prevăzută şi la termenul stabilit în contractul de concesiune;

    13. să ia toate măsurile necesare privind bunurile de retur, astfel încât, la încheierea contractului de concesiune, capacitatea concedentului de a realiza serviciul public de salubrizare sa fie cel puţin egală cu cea existentă la data intrării în vigoare a contractului;

    14. să fundamenteze necesarul anual de fonduri pentru investiţii din surse proprii, precum şi din diferenţa de tarif pentru protecţie socială;

    15. să propună concedentului scoaterea din funcţiune a mijloacelor fixe aparţinând patrimoniului concesionat în baza legislaţiei în vigoare;

    16. să transmită concedentului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea concedentului;

    17. să restituie bunurile de retur, în deplina proprietate, în mod gratuit şi libere de orice sarcini, la încetarea contractului de concesiune;

    18. la încetarea contractului de concesiune din alte cauze decât termenul, forţa majoră şi înţelegerea părţilor, operatorul este obligat să asigure continuitatea prestării activităţii în condiţiile stipulate în contractul de concesiune, până la preluarea acesteia de către concedent, dar nu mai mult de 90 de zile;

    19. să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;

    20. să ia măsurile necesare privind igiena, siguranţa la locul de muncă şi normele de protecţie a muncii;

    21. să predea la încheierea contractului de concesiune toată documentaţia tehnico-economică referitoare la serviciul gestionat;

    22. să realizeze următoarele investiţii:

    a) bunurile aduse ca investiţii (datele de identificare a acestora, datele tehnice): ...................................................

    ................................................................;

    b) termenele de realizare a investiţiilor.......................;

    c) investiţiile care nu se amortizează pe durata concesiunii     ..................................................................;

    d) avizele ce trebuie obţinute în cazul în care nu sunt afectate bunuri cu regim special .......................................

    ..................................................................;

    e) standardele de calitate a activităţilor şi serviciilor publice prestate     ..................................................................;

    23. să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.)

    ..................................................................;

    24. la încetarea contractului de concesiune sa încheie cu concedentul un contract de vânzare-cumpărare având ca obiect bunurile de preluare prevăzute ca atare în caietul de sarcini şi stabilite prin prezentul contract de concesiune, în privinţa cărora concedentul şi-a manifestat intenţia de a le dobândi;

    25. în termen de 90 de zile de la data încheierii contractului de concesiune, concesionarul este obligat să depună cu titlu de garanţie o suma de ..... lei, reprezentând o cota-parte din suma datorată concedentului cu titlu de redevenţă pentru primul an de activitate;

    26. la încetarea contractului de concesiune din alte cauze decât prin ajungere la termen, excluzând forţa majoră, concesionarul este obligat să asigure continuitatea prestării activităţii sau serviciului public, în condiţiile stipulate în contract, până la preluarea acestuia de către concedent;

    27. în cazul în care concesionarul sesizează existenta sau posibilitatea existenţei unei cauze de natura sa conducă la imposibilitatea realizării activităţii ori serviciului public, va notifica de îndată acest fapt concedentului, în vederea luării măsurilor ce se impun pentru asigurarea continuităţii activităţii sau serviciului public;

    28. concesionarul este obligat sa continue exploatarea bunului, activităţii ori prestarea serviciului în noile condiţii stabilite de concedent, în mod unilateral, potrivit art. 16 pct. 2, fără a putea solicita încetarea acestuia;

    29. concesionarul va menţine un număr de .......... de angajaţi;

    30. concesionarul se obligă să plătească ..........% din prima de asigurare.

    Art. 18. - Clauze privind obligaţiile concesionarului în condiţiile caietului de sarcini anexat:

    ..............................................................

    Obligaţiile concedentului

    Art. 19. - Concedentul are următoarele obligaţii:

    1. să elaboreze şi să aprobe normele locale şi regulamentele de funcţionare a prestatorilor de servicii care desfăşoară activităţi de salubrizare pe baza normelor-cadru prevăzute de lege;

    2. să stabilească şi sa aprobe tarifele pentru serviciile publice de salubrizare, să stabilească subvenţia care se plăteşte de la bugetul local pentru acoperirea diferenţei dintre costurile înregistrate de operatorul de salubrizare şi sumele efectiv încasate ca urmare a prestării serviciilor;

    3. să predea concesionarului la data intrării în vigoare a contractului de concesiune toate bunurile, instalaţiile, echipamentele şi dotările aferente întregii activităţi, cu inventarul existent, libere de orice sarcini, pe baza de proces-verbal de predare-preluare;

    4. să notifice părţilor interesate informaţii referitoare la încheierea prezentului contract de concesiune;

    5. să faciliteze operatorului autorizarea lucrărilor şi investiţiilor pe domeniul public şi privat, în conformitate cu reglementările legale în vigoare;

    6. să-şi asume pe perioada derulării contractului de concesiune toate responsabilităţile şi obligaţiile ce decurg din calitatea sa de proprietar, cu excepţia celor transferate în mod explicit în sarcina operatorului prin contractele de concesiune;

    7. să ia toate măsurile pentru înlocuirea bunurilor scoase din uz, în aţa fel încât sa se păstreze capacitatea de a realiza serviciul public de salubrizare;

    8. să nu-l tulbure pe concesionar în exerciţiul drepturilor rezultate din prezentul contract de concesiune;

    9. să nu modifice în mod unilateral contractul de concesiune, în afară de cazurile prevăzute expres de lege;

    10. să notifice concesionarului apariţia oricăror împrejurări de natura să aducă atingere drepturilor concesionarului.

    CAPITOLUL IX

    Cantitatea şi calitatea serviciilor, indicatori de performanţă
    Art. 20. - (1) Indicatorii de performanţă, cantitatea şi calitatea serviciilor sunt prevăzute în caietul de sarcini cuprins în anexa care face parte integrantă din prezentul contract de concesiune.

    (2) Indicatorii de performanţă stabilesc condiţiile ce trebuie respectate de operatori în asigurarea serviciilor publice de salubrizare.

    (3) Indicatorii de performanţă asigura condiţiile pe care trebuie să le îndeplinească serviciile publice de salubrizare, având în vedere:

    a) continuitatea din punct de vedere cantitativ şi calitativ;

    b) adaptarea permanentă la cerinţele utilizatorilor;

    c) excluderea oricărei discriminări privind accesul la serviciile publice de salubrizare;

    d) respectarea reglementărilor specifice din domeniul salubrizării.

    Art. 21. - Indicatorii de performanţă pentru serviciul public de salubrizare se referă la:

    a) situaţia îndeplinirii parametrilor din contractul de concesiune (orar de funcţionare pe ore şi zile, ritmicitatea serviciului);

    b) relaţiile generale operator-utilizator;

    c) situaţia personalului: număr, structura, accidente de muncă, stare de sănătate;

    d) relaţiile sociale patronat-sindicate;

    e) starea tehnică a infrastructurii şi a vehiculelor;

    f) analiza comparativă a costurilor de exploatare;

    g) stadiul de realizare a programului de investiţii;

    h) execuţia bugetului de venituri şi cheltuieli;

    i) accesul neîngrădit al autorităţilor administraţiei publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii:

    - modului respectării şi îndeplinirii obligaţiilor contractuale asumate;

    - calităţii şi eficientei serviciilor furnizate/prestate la nivelul indicatorilor de performanta stabiliţi în contractele de concesiune;

    - modului de administrare, exploatare, conservare şi menţinere în funcţiune, dezvoltare şi/sau modernizare a sistemelor publice din infrastructura edilitar-urbană, încredinţată prin contractul de delegare a gestiunii;

    - modului de formare şi de stabilire a tarifelor pentru serviciile publice de salubrizare;

    - stadiului de realizare a investiţiilor;

    - modului de respectare a parametrilor ceruţi prin prescripţiile tehnice;

    j) menţinerea unor relaţii echitabile între operator şi utilizator prin rezolvarea operativă şi obiectivă a problemelor, cu respectarea drepturilor şi obligaţiilor ce revin fiecărei părţi.

    Art. 22. - Indicatorii de performanţă minimali, generali şi garantaţi pentru serviciile publice de salubrizare sunt stabiliţi în anexa nr. 1 la Regulamentul-cadru de organizare şi funcţionare a serviciilor publice de salubrizare a localităţilor.

    CAPITOLUL X

    Tarife practicate şi formulele de actualizare a acestora.

    Modul de încasare a facturilor

    Art. 23. .........................................................

    CAPITOLUL XI

    Încetarea contractului

    Art. 24. - (1) Prezentul contract de concesiune încetează în următoarele situaţii:

    a) la expirarea duratei stabilite prin contractul de concesiune, dacă părţile nu convin, în scris, prelungirea acestuia în condiţiile legii;

    b) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;

    c) în cazul nerespectării obligaţiilor contractuale de către concesionar, prin reziliere, cu plata unei despăgubiri în sarcina concesionarului;

    d) în cazul nerespectării obligaţiilor contractuale de către concedent, prin reziliere, cu plata unei despăgubiri în sarcina concedentului;

    e) la dispariţia, dintr-o cauza de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri;

    f) în cazul în care interesul local o impune, prin răscumpărarea unei concesiuni, care se poate face numai prin act administrativ, la propunerea concedentului; în acest caz se va întocmi o documentaţie tehnico-economică în care se va stabili preţul răscumpărării. În aceasta situaţie de încetare a concesiunii nu se percep daune;

    g) alte clauze de încetare a contractului de concesiune, fără a aduce atingere clauzelor şi condiţiilor reglementate de lege.

    (2) La încetarea, din orice cauză, a contractului de concesiune, bunurile ce au fost utilizate de concesionar în derularea concesiunii vor fi repartizate după cum urmează:

    a) bunuri de retur ....................;

    b) bunuri de preluare .................;

    c) bunuri proprii .................... .

    CAPITOLUL XII

    Clauze speciale privind menţinerea echilibrului contractual dat de rezultatele licitaţiei şi de prevenire a corupţiei

    Art. 25. ........................................................

    CAPITOLUL XIII

    Clauze contractuale referitoare la împărţirea responsabilităţilor de mediu între concedent şi concesionar

    Art. 26. ........................................................

    CAPITOLUL XIV

    Politica de menţinere şi recalificare a forţei de muncă, precum şi protecţia acesteia pe durata valabilităţii contractului de concesiune

    Art. 27. ........................................................

    CAPITOLUL XV

    Forţa majoră

    Art. 28. - Nici una dintre părţile contractante nu răspunde de neexecutarea la termen sau/şi de executarea în mod necorespunzător, total sau parţial, a oricărei obligaţii care îi revine în baza prezentului contract de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră.

    Partea care invoca forţa majoră este obligată să notifice celeilalte părţi în termen de ............ producerea evenimentului şi să ia toate măsurile posibile în vederea limitării consecinţelor lui.

    Dacă în termen de ...... de la producere evenimentul respectiv nu încetează, părţile au dreptul să-şi notifice încetarea de plin drept a prezentului contract de concesiune fără ca vreuna dintre ele sa pretindă daune-interese.

    CAPITOLUL XVI

    Rezilierea contractului de concesiune

    Art. 29. .......................................................

    CAPITOLUL XVII

    Răspunderea contractuală

    Art. 30 ........................................................

    Nerespectarea dovedită de către părţile contractante a obligaţiilor contractuale prevăzute în prezentul contract de concesiune atrage răspunderea contractuală a părţii în culpă.

    Partea în culpă este obligată la plata penalităţilor prevăzute în caietul de sarcini, iar dacă acestea nu acoperă paguba, pentru partea neacoperita este obligată suplimentar la daune-interese.

    Părţile contractante vor stabili în mod explicit care sunt penalităţile pentru neîndeplinirea fiecăreia dintre obligaţiile asumate în prezentul contract.

    CAPITOLUL XVIII

    Litigii

    Art. 31. - (1) Litigiile de orice fel ce decurg din executarea contractului de concesiune sunt de competenţa instanţei judecătoreşti de drept comun.

    (2) Pentru soluţionarea eventualelor litigii părţile pot stipula în contractul de concesiune clauze compromisorii.

    CAPITOLUL XIX

    Alte clauze

    (de exemplu: clauze de reziliere convenţională, clauze penale)

    Art. 32. .......................................................

    CAPITOLUL XX

    Acte normative de referinţă
    Art. 33. - Prezentul contract-cadru de concesiune are la baza următoarele documente de referinţă:

    a) <LLNK 12001   326 10 201   0 61>Legea serviciilor publice de gospodărie comunală nr. 326/2001, cu modificările şi completările ulterioare;

    b) <LLNK 12002   373 20 301   0 33>Hotărârea Guvernului nr. 373/2002 privind organizarea şi funcţionarea Autorităţii Naţionale de Reglementare pentru Serviciile Publice de Gospodărie Comunală - A.N.R.S.C., cu modificările şi completările ulterioare;

    c) <LLNK 12001    87130 301   0 32>Ordonanţa Guvernului nr. 87/2001 privind serviciile publice de salubrizare a localităţilor, aprobată cu modificări prin <LLNK 12002   139 10 201   0 18>Legea nr. 139/2002, cu modificările şi completările ulterioare;

    d) <LLNK 11998   219 10 201   0 18>Legea nr. 219/1998 privind regimul concesiunilor;

    e) <LLNK 11999   216 20 301   0 33>Hotărârea Guvernului nr. 216/1999 pentru aprobarea Normelor metodologice-cadru de aplicare a <LLNK 11998   219 10 201   0 18>Legii nr. 219/1998 privind regimul concesiunilor, cu modificările ulterioare;

    f) Hotărârea Guvernului nr. 162/2002 privind depozitarea deşeurilor;

    g) <LLNK 12002   128 20 301   0 33>Hotărârea Guvernului nr. 128/2002 privind incinerarea deşeurilor;

    h) <LLNK 12002   856 20 301   0 33>Hotărârea Guvernului nr. 856/2002 privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;

    i) <LLNK 12002   349 20 301   0 33>Hotărârea Guvernului nr. 349/2002 privind gestionarea ambalajelor şi deşeurilor de ambalaje.

    Art. 34. - Modificarea prezentului contract de concesiune se face numai prin act adiţional încheiat între părţile contractante.

    Concedentul poate modifica unilateral partea reglementară a prezentului contract de concesiune, cu notificarea prealabilă a concesionarului, din motive excepţionale legate de interesul naţional sau local, după caz.

    Prezentul contract de concesiune împreună cu anexele care fac parte integrantă din cuprinsul sau reprezintă voinţa părţilor.

    Prezentul contract de concesiune intră în vigoare la data semnării lui şi a fost încheiat în ........ exemplare.

      Concedent,                                                                             Concesionar,   .............................                                                                                               ..............................
